Diari Oficial de la Generalitat Valenciana


Sumari del DOGV 4810, del 02-08-2004 (2004/7646)

Informació pública de l'obertura del període voluntari de pagament, terminis i termes i lloc de pagament, així com la legislació que l'empara, del padró cobrador així com de les quotes de recurs cameral.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7646


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'obertura del període voluntari de pagament, terminis i termes i lloc de pagament, així com la legislació que l'empara, del padró cobrador així com de les quotes de recurs cameral. [2004/Q7646]
  
De conformitat amb l'establit en l'article 64 del Reglament de Règim Interior d'esta Cambra Oficial de Comerç, Indústria i Navegació de Castelló, es fa saber als seus electors que el Comité Executiu, en les sessions fetes els dies 27 de gener i 7 de juny de 2004, va aprovar el padró cobrador així com les liquidacions de les quotes del recurs cameral permanent que fan referència a l'impost de societats, a l'impost de activitats econòmiques i a l'impost sobre la renda de les persones físiques, i va acordar també la iniciació, des del dia 6 del mes de setembre de 2004, del període voluntari de cobrança de les quotes del recurs cameral permanent girades en les quanties, formes i terminis que disposen els articles 12, 13 i 14, i les disposicions transitòries tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressuposts Generals de l'Estat per a 1997 i la Llei 51/2002, de 27 de desembre, de Reforma de la Llei 39/1988, de 28 de desembre, Reguladora de les Hisendes Locals, i la Llei 58/2003, de 17 de desembre, General Tributària, i les normes reglamentàries de desplegament d'esta llei vigent, en relació amb l'impost sobre activitats econòmiques, l'impost sobre la renda de les persones físiques i l'impost de societats pagats pels contribuents que hagen exercitat activitats a la demarcació d'esta corporació, és a dir, tota la província de Castelló.
  
A més a més, per a facilitar el pagament d'estes quotes en període voluntari, la Cambra Oficial de Comerç, Indústria i Navegació de Castelló notificarà individualment i respectiva a tots els seus electors les liquidacions girades per cada un dels esmentats conceptes del recurs cameral permanent, mitjançant l'enviament d'una notificació rebut en què constaran les dades d'identificació del deute, així com el termini de pagament en període voluntari i les entitats financeres en què es pot efectuar l'ingrés, a més a més contindrà la indicació de la normativa legal en què es basa la quota girada i els recursos que s'hi poden interposar si hi ha disconformitat.
  
Una vegada finalitzat el període de pagament voluntari en la data que corresponga, d'acord amb les notificacions individuals practicades, les quotes mitjançant el recurs cameral permanent no pagades s'exigiran mitjançant la via administrativa de constrenyiment a través de l'Agència Estatal de l'Administració Tributària amb imposició dels recàrrecs, interessos i costes que corresponguen, tot això d'acord amb l'esmentada Llei 3/1993, de 22 de març, i a la Resolució de 19 d'octubre de 1993 (Boletín Oficial del Estado de 10 de novembre) que publica el Conveni d'1 d'octubre de 1993 de prestació de servicis de l'esmentada Agència Estatal de l'Administració Tributària en matèria de recaptació en via executiva dels ingressos de dret públic propis de les cambres.
  
Castelló de la Plana, 14 de juliol de 2004.- El president: Salvador Martí Huguet. El secretari general, en funcions: Vicente Casañ Casañ.